امریکې د طرفه د مالي امداد بندیز د یونیسکو د مالي کړکیچ سره مخامخ کړې ده
واشنگټن تیر کال د اکتوبر په میاشت کې یونیسکو ته خپل مالي امداد بند کړو. واشنگټن دغه گام هاغه وخت واخستو چې د فرانس سرښار پیرس کې میشته یونیسکو فلسطین ته د ووټونو د لارې د ادارې غړیتوب ورکړو، چې د فلسطین د خپلواکه هیواد قائمولو د پاره انتهائي اهم پرمختگ گڼلی کیږي
د ملگرو ملتونو اداره یونیسکو واشنگټن د طرفه د مالي امداد بندیز په نتیجه کې د سخت مالي مشکلاتو سره مخامخ شوې ده. تیر کال فلسطین ته غړیتوب ورکولو ورستو، امریکې یونیسکو ته خپل سالانه امداد وتړلو. د ملگرو ملتونو د تعلیم، سائنس او د ثقافت تنظیم مشرې ایرینا بکوه کال ٢٠١١ کې د امریکې د طرفه مالي امداد بندول د یونیسکو د پاره مفلوج کونکی پرمختگ گرځولی دی چې له امله يي د ادارې په بجټ کې یوسل ١٥٢میلینه ډالره کموالی رامنځته شوی دی. ایرینا بکوه وايي امریکې به د هر کال په اخره کې خپلې یونیسکو ته خپل مالي امداد ورکولو او ددې په امید چې امریکا به سږ کال هم خپل امداد جاري ساتي، اداري د بجټ دغه برخه د وړاندې نه مصرف کړې ده خو اوس د امریکې د طرفه غیرمتوقع بندیز اداره د بدترین مالي کړکیچ سره مخامخ کړې ده. واشنگټن تیر کال د اکتوبر په میاشت کې یونیسکو ته خپل مالي امداد بند کړو. واشنگټن دغه گام هاغه وخت واخستو چې د فرانس سرښار پیرس کې میشته یونیسکو فلسطین ته د ووټونو د لارې د ادارې غړیتوب ورکړو، چې د فلسطین د خپلواکه هیواد قائمولو د پاره انتهائي اهم پرمختگ گڼلی کیږي. د قانون ترمخه د امریکې حکومت باید د ملگرو ملتونو هرې هاغه ادارې د پاره خپل مالي امداد بند کړي چې فلسطین د یو ریاست په توگه تسلیموي. ایرینا بکوه وائي یونیسکو د سیاست ښکار کړی شوې ده. ایرینا بکوه وايي ځما په خیال یونیسکو د منځني ختیز د جگړې په منځ کې انښلول شوې ده او ځما په خیال دا ناجائزه خبره ده ځکه چې د منځني ختیز ځنې مسائل په دې طریقه نشې حل کیدی. د امریکې د طرف یونیسکو ته د مالي امداد بندیدو په ترڅ کې سعودي عرب، قطر، ناروی او د ادارې ځنې نورو غړي هیوادونو خپل امدادونه زیات کړې دي. خو ایرینا بکوه وائي د ادارې مالي حالت د جاري نشې ساتلی کیدی. د واشنگټن مالي امداد د یونیسکو د بجټ شلم فیصد برخه وي. د امریکې د طرفه د مالي امداد منجمد کیدو په نتیجه کې یونیسکو په دې مجبوره شوې ده چې خپل مصرفونه او عمله يي کمه کړې ده. د بجټ د کمي په وجه یونیسکو ځنې پروگرامونه هم بند کړې دې چې پکې د هالو کاسټ یا یورپ کې د یهودیانو د قتل عام په حقله د تعلیم پروگرام هم شامل دی. ایرینا بکوه وائي دا یواځې د هالو کاسټ خبره نه ده، دا دا انساني حقوقو مامله ده چې د یو شمیر هیوادونو د پاره اهمیت لري. ایرینا بکوه کوششو کوي چې امریکا په خپله تگ لاره کې بدولون راولي. هغه وايي دا یواځې د پیسو خبره نه دا، د اعتبار او د ووټ اچولو مامله هم ده. او که چرې امریکا تر راتلونکې کال پورې خپلې فیصلې ته بیا کتنه وو نه کړې نو یونیسکو ته خپله برخه مالي امداد نه ورکولو په سر به د ادارې غړيتوب د لاسه ورکړي